Coba jelasin Pedaran dari Sénggal dalam bahasa sunda dong

Pangawakan lauk sénggal kaasup kana ukuran sedeng, panjang awakna kurang ti  20 cm;  sanajan kungsi kapireungeuh dina ukuran dewasa nepi ka  263 mm SL (standard length, panjang standar).  Hemibagrus planiceps Ciri mandirina taya lian dina sirip/susurina kawilang pondok (adipose fin base) sedengkeun ukuran panjangna lk. 15,5–20,6% SL, kurang tina satengah jarak tungtung susuri tonggongna (dorsal) kana tungtung sirip buntutna.  Jarak tungtung susuri tonggongn kana pupuhu siripna nyaéta 12,0–17,3% SL;  Mangsa keur nilepmah tungtung  sirip dina  tonggongna henteu nepika ngahontal tungtung siripna.

Wanguna sarimbag jeung  H. nemurus anu mangrupa barayana, kelir coklat polos semu konéng;  gurat anu aya dina palebah beuteung kénca jeung katuhu kelirna coklat semu konéng.  Huluna rada dempak jeung lébar, panjangna kurang leuwih 23,8–27,1% SL.  Jarak dua panonna  32,2–37,3% HL (head length, panjang huluna).

Jarak buleudan matana lk. 13,0–21,7% HL.  Misai nasal (dekat hidung) lk. 25,4–37,3% HL;  sedengkeun  misai maksilar (tungtung biwir beulah luhur) kawilang pondok, kurang leuwih 147,5–220,1% HL.  Panjang awak nepika palebah bujurna 11,3–14,7% SL;  jangkung puhu buntutna  7,1–8,6% SL.  Sengal anu jaluna katembong dina palebah bujurna aya anu ngajendil sedengkeun bikangnamah henteu mibanda anu kawaskitu.

Sirip/susuri palebah tonggongna mibanda dua/II (ramo-ramo anu heuras jeung cucukan/pamatil). 7 ramo sésanamah  laleuleus tur henteu cucukan;  sirip palebah dadana I.8-9(.i);  sirip palebah beuteungna  i.5;  jeung sirip anu aya dina bujurna  iii-iv.8-11.  Cucuk susuri/sirip anu aya dina tonggongna heuras lk. 8,2–12,4% SL, kalawan 7-8 rérégéan palebah tukangna.  Pamatilna seukeut, kurang leuwih 10,0–16,5% SL, nepika 14-16 ieu ogé saruan rérégéan palebah tukangna. Sirip palebah buntutna kabagi dua kawas garpuh ngan tungtungna bulenek (semu buleud)  ramo-ramona branchiostegal 8–10.